Fort Klamath

Fort Klamath oli Yhdysvaltain armeijan linnake Oregonissa lähellä Crater Laken kansallispuistoa. Historia Linnoitus perustettiin 1863, ja se näytteli tärkeää osaa idän intiaaneja vastaan käydyissä sodissa. Linnoitukseen kuului lähes 40 rakennusta, jotka oli rakennettu etupäässä puusta. Yksi ensimmäisistä rakennuksista oli saha, josta saatiin materiaalia upseerikerhon, kasarmien, varastojen, sairaalan, leipomotalon, asevaraston ja tallien rakentamiseen. Ympärille varattiin laidunmaata ja heinäpeltoja ratsuväen tarpeisiin. Modoc-sodan jälkeen linnoituksessa teloitettiin neljä modocien johtajaa, yksi heistä oli Kapteeni Jack. 1887 linnoituksen käyttö lopetettiin, sillä olot alueella olivat rauhoittuneet. 14. jalkaväkirykmentti lähti linnoituksesta kuitenkin vasta vuonna 1890. Nykyisin paikalla on museo ja puisto. Museo sijaitsee jälleenrakennetussa vartiopisteessä, joka sijaitsee alkuperäisen kohdalla. Lähteet